Tramp Minneapolisdagi namoyishlar to‘xtatilgani uchun o‘ziga o‘zi minnatdorlik bildirdi

AQSh prezidenti Donald Tramp Vashington hamda Minneapolisda katta tartibsizliklar sodir bo‘lishining oldi olingani haqida gapirdi.

“O‘tgan oqshom Vashingtonda muammolar kuzatilmadi. Juda ko‘pchilik hibsga olindi. Hamma o‘z ishini yaxshi bajardi. Minneapolisda ham hammasi yaxshi (prezident Trampga rahmat!)”, – deya yozgan AQSh davlat rahbari Twitter’da.
 
AQSh aholisi bir necha kundan beri butun mamlakat bo‘ylab Minneapolisdagi politsiya mahkamasida afro-amerikalik Jorj Floydning politsiyachi sabab vafot etgani munosabati bilan norozilik namoyishlari o‘tkazmoqda.
O‘tgan haftada Floydning o‘limiga sababchi bo‘lgan politsiya zobiti Derek Chovin ishdan haydalgan va unga nisbatan qotillik ishi bo‘yicha ayblov e’lon qilingandi. Fojia joyida bo‘lgan yana uch nafar politsiya ofitseri ham ishdan bo‘shatilgan.